**Σεμινάριο: Παιδί & ΜΜΕ**

**ΑΝΑΚΟΙΝΩΣΗ**

Διδάσκουσα: Σιδηροπούλου ΑνθήΦεβρουάριος 2019

**Έναρξη Σεμιναρίου:** Τρίτη 26 Φεβρουαρίου 2019, 12:00-15:00 μ.μ.

Οι φοιτητές που σκοπεύουν να παρακολουθήσουν το σεμινάριο πρέπει να γραφτούν, αμέσως με την έναρξή του, την **Τρίτη 26 Φεβρουαρίου 2019**. **Η εγγραφή αυτή είναι ανεξάρτητη από την εγγραφή των φοιτητών στη γραμματεία και δηλώνεται στην διδάσκουσα την ώρα του μαθήματος.** **Ο μέγιστος αριθμός φοιτητών που μπορούν να εγγραφούν είναι 30. Θα δοθεί προτεραιότητα στους τελειόφοιτους και σε όσους είναι παρόντες την ημέρα της έναρξης του σεμιναρίου.**

Στόχος του σεμιναρίου είναι η διερεύνηση της παρουσίας των μέσων στην καθημερινή ζωή των παιδιών και των εφήβων, οι ψυχοκοινωνικές μετατροπές που συντελούνται από την παρουσία αυτή και η προσέγγιση της νέας πραγματικότητας της γενιάς των *αυτοχθόνων* της ψηφιακής εποχής.

Το σεμινάριο αποτελείται από διαλέξεις και υποχρεωτικές παρουσιάσεις και σχολιασμό άρθρων από τους φοιτητές. Οι φοιτητές θα μελετήσουν και θα παρουσιάσουν ένα άρθρο από τη διεθνή βιβλιογραφία (κάτι που προϋποθέτει άνεση στην κατανόηση της αγγλικής γλώσσας) και θα εκπονήσουν μία μικρή ατομική ερευνητική εργασία. Για την εργασία θα δοθούν γραπτές οδηγίες και η εκπόνησή της θα επιβλέπεται από την διδάσκουσα. Η αξιολόγηση των φοιτητών θα συμπληρωθεί με μια σύντομη γραπτή εξέταση στο τέλος του εξαμήνου.

Η παρουσία στο σεμινάριο είναι **υποχρεωτική**, με όριο **3 απουσιών** για όλο το εξάμηνο.

**Συντελεστές αξιολόγησης:**

-Παρουσίαση άρθρου: 30%

-Ερευνητική εργασία: 35%

-Τελική σύντομη γραπτή εξέταση: 35%